Daca tot suntem in an centenar, cred ca este potrivit sa va prezint doua imagini realizate in capitala acum mai bine de 100 de ani. Nici una dintre cele doua fotografii nu reprezinta vreun moment de bucurie, ci sunt documente ale unei perioade mai putin fericite ale capitalei, ocuparea orasului de catre Puterile Centrale in timpul Primului Razboi Mondial.

Nu am sa intru prea mult in detalii istorice pentru ca ele pot fi gasite pe tot internetul (articole relevante sunt aici si aici), asa ca am sa trec direct la ce se vede in imagini.

Chiar daca fotografiile se afla in original in colectia mea, ele nu reprezinta momente neaparat unice. Ambele sunt imagini de presa, realizate de corespondentii de razboi, fiind apoi difuzate pe larg de catre publicatiile de propaganda ale vremii.

Momentul fotografiat in prima imagine este probabil prima zi a ocupatiei germane, la 7 decembrie 1916. Conform imaginii, trupele se aflau intr-o defilare pe strazile capitalei, aici foarte posibil pe Bulevardul Regina Maria, in apropiere de intersectia cu Calea Victoriei.

Trupele de ocupatie se afla calare in stanga imaginii, iar pe dreapta ii putem vedea pe bucurestenii probabil destul de ingrijorati. Publicul adunat e format, explicabil, din femei, copii si oameni ceva mai in varsta, barbatii in putere aflandu-se inca pe front. Ziua nu pare nici ea prea calduroasa, o pojghita de noroi si umezeala pare ca acopera intreaga strada.

A doua imagine este chiar mai tulburatoare. Fotografia este realizata pe actuala strada Constantin Mille, din dreapta Cercului Militar. Cladirea aflata inca in constructie a Cercului Militar fusese rapid transformata de catre armata de ocupatie in inchisoare de lux pentru prizonierii de razboi romani de rang inalt. Inca o data observam ca multimea adunata este in general formata din femei, oameni mai in varsta si copii, probabil multi dintre cei adunati fiind rude sau cunoscuti ale celor inchisi. Se pot vedea si destul de multi soldati ai ocupatiei masati la intrare.

In dreapta vedem firma restaurantului”Modern”. Interesant este ca aceasta cladire pare sa fi avut dintodeauna aceasta functiune, in perioada comunista aici functionand restaurantul Berlin (ciudata coincidenta), iar astazi, Alt-Shift.

“Like it” if you like it.

__________________________

Quick tip: Urmariti @muzeuldefotografie pe Instagram

__________________________

Pentru cei care ne susțin prin mici donații, aceste imagini sunt disponibile în format digital, la o rezoluție înaltă. Mai multe la office@muzeuldefotografie.ro

Share this:

